ઉનાની પીડિતા ઉપર બળાત્કાર આચર્યા બાદ તેમજ તેની ઉપર એસિડ ફેંકવાની ધમકી આપ્યા બાદ હવે વિજય રાઠોડની શાન ઠેકાણે આવી હોય તેમ તેણે પીડિતાની માફી માંગી હતી. શુક્રવારે રાતે નવ વાગ્યે ઉનાના પૂર્વ ધારાસભ્ય કે.સી. રાઠોડ અને તેમનો પરિણીત પુત્ર વિજય રાઠોડ અમદાવાદ મહિલા ક્રાઇમબ્રાન્ચ આવી પહોંચ્યા હતા. અહીં યુવતી અને તેના પરિવારજનો પણ હાજર હતા. મહિલા ક્રાઇમબ્રાન્ચની મધ્યસ્થીથી બન્ને પક્ષો સમાધાન કરવા તૈયાર થયા હતા. જોકે આવા મુદ્દે સમાધાન કરાતા ઘણી ચર્ચાઓ પણ થઈ રહી છે. જેમાં પોલીસની ભૂમિકા પર પણ આંગળી ચીંધાઈ રહી છે.